**2. szöveg**

**Állatkert**

A Veszprémi Állatkert Magyarország legnagyobb hagyományokkal rendelkező vidéki állatkertje. Kittenberger Kálmán, a híres magyar Afrika-kutató, zoológus, vadász és író nevét viseli. A Dunántúl egyik legkedveltebb kirándulási célpontja, a Balatontól mindössze 15 km-re található. Veszprém belvárosából rövid sétával érhető el. A feledhetetlen élményt nyújtó állatkert 1958. augusztus elsején nyitotta meg kapuit. Példás összefogással épült fel, mindössze öt hónap alatt.

Az Állatkert a Fejes-völgyben és a szomszédos Gulya-dombon terül el. A festői szépségű Fejes-völgyi területén láthatók az egzotikus élőhelyről származó nagymacskák, a hatalmas kamcsatkai medvék, a színes vízimadarak. Különlegesek a madagaszkári félmajmok, a dzselada páviánok, a hatalmas sarkantyús teknős, a kíváncsi ormányos medvék és az elragadó kis panda.

A Fejes-völgyben található még a **Kölyökdzsungel-játszóház és Terrárium**, ahol a kalandra vágyó lurkók kedvükre kúszhatnak, mászhatnak. Kipróbálhatják a Lajhár-utat, bemászhatnak egy állatszállító ládába, de megpihenhetnek a Papagáj-klubban is, onnan pedig egy fedett csúszdán le is csúszhatnak. A játszóteret terráriumok szegélyezik, ahol üvegfalakon keresztül láthatók a különleges hüllők.

Az állatkert nagy hangsúlyt fektet a környezeti nevelésre. A **Böbe Majom Tanodája Oktató- és Kiállítóház** ad otthont a nyári táboroknak, tanórán kívüli foglalkozásoknak. Aktívan részt vesz a nemzetközi természetvédelmi programokban, mint például az EEP (Európai Veszélyeztetett Fajok Programja). A látogatók a következő veszélyeztetett állatfajokkal találkozhatnak: bolíviai mókusmajom, ecsetfülű disznó, hópárduc, tapír, csimpánz, orrszarvú, szibériai tigris, vörös vari és zsiráf.

Forrás: http://www.veszpzoo.hu

**A szöveghez kapcsolódó feladatok**

**1.** Hol keressem ezt az állatkertet? **Húzd alá** azokat a mondatokat, amelyek útba igazítanak!

**2. Töltsd ki** a szöveg alapján az állatkert adatlapját!

* Névadója: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Névadójának foglalkozásai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Mikor nyílt meg? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Mennyi idő alatt hozták létre? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Hogyan épült? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Különleges állatai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Hol szórakozhatnak a kalandra vágyó gyerekek? **Keretezd be** azt a szövegrészt, amelyik ezt leírja!

**4.** Mi mindent csinálhatnak ott? **Írj le** néhányat!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Írd le,** mit jelent a szöveg szerint?

EEP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szerinted mit jelenthet ez? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Sorolj fel** három veszélyeztetett állatfajt, amellyel találkozhatsz az állatkertben!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Keretezd be és számozd meg** a szövegben az alábbi kifejezések megfelelőit!

*1. az állatok életét kutató tudós; 2. gyönyörű tájon; 3. távoli, különleges helyről; 4. nagyon aranyos; 5. kíváncsi gyerekek; 6. a szélén vannak; 7. nagyon fontos számára; 8. a természet védelmét szolgáló rendezvényekben*

**8. Egészítsd ki** a szövegről készült vázlatot!

 Írd a vázlatpontok számait a megfelelő szövegrész elé!

1. *Az állatkert adatai*
2. *Az állatkert lakói*
3. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
4. *Az állatkert fontos céljai*

**9.** Milyen szöveget olvastál? **Húzd alá** a megfelelő szavakat!

*mesét; mondát; népmesét; népmondát; ismerettartalmú szöveget; tájékoztatót; verset*